open-index/open-wikipedia-markdown huggingface dataset:
Χανδριά

Τα **Χανδριά** είναι κοινότητα της επαρχίας Λεμεσού στην Κύπρο.

## Τοποθεσία
Τα Χανδριά βρίσκονται 45 χιλιόμετρα βόρεια της Λεμεσού, στις νότιες πλαγιές της Μαδαρής, στη γεωγραφική περιφέρεια της Πιτσιλιάς. Το χωριό είναι κτισμένο σε υψόμετρο 1215 μέτρων πάνω από την επιφάνεια της θάλασσας. Στα νότια συνορεύουν με τα Αγρίδια, στα δυτικά με την Κυπερούντα, στα βόρεια με το Σαράντι και στα ανατολικά με τα Λειβάδια και τον Πολύστυπο. Συγκοινωνιακά απέχει δύο χιλιόμετρα από την Κυπερούντα, έξι χιλιόμετρα από τον Αγρό και 4 χιλιόμετρα από τον Πολύστυπο.

## Φυσικό περιβάλλον
Το τοπίο του χωριού είναι διαμελισμένο από τους παραπόταμους του ποταμού Λιμνάτη με στενές κοιλάδες και λιγοστή καλλιεργήσιμη γη, που συγκρατείται με πολυάριθμες αναβαθμίδες. Στα μικρά περιβόλια αυτών των κοιλάδων καλλιεργούνται καρυδιές, μηλιές, αχλαδιές, ροδακινιές και άλλα οπωροφόρα δέντρα. Στις πλαγιές των βουνών είναι φυτεμένα αμπέλια και αμυγδαλιές.

## Κλίμα
Το κλίμα είναι παγερό το χειμώνα με άφθονες βροχές και χιόνια και πολύ δροσερό το καλοκαίρι.

## Ιστορική Αναδρομή
Σύμφωνα με τοπικές παραδόσεις και διάφορες άλλες πηγές, στη περιοχή *Γράμματα* του χωριού υπήρχε στα χρόνια της Ενετοκρατίας μεγάλη έπαυλη, που ανήκε στον καρδινάλιο Μάρκο Κορνάρο, ανιψιό της βασίλισσας Αικατερίνης Κορνάρο. Άλλες τοποθεσίες της περιοχής όπως το *Βασιλικό*, η *Βασιλιτζιή* και ο *Νετικός*, υποδηλώνουν ότι ολόκληρη η περιοχή ήταν δικό του φέουδο.

Στα χρόνια της Τουρκοκρατίας λειτούργησε κοινοτικό σχολείο σε αίθουσα που ανήκε στην εκκλησία. Στο σχολείο δίδασκε Χανδριώτης ιερομόναχος που έφυγε από το μοναστήρι του Μέσα Ποταμού μετά τη διάλυση του.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο αποκορύφωνα του μεταξύ 1960-1980. Από τότε παρατηρείται συνεχής μείωση του. 

Ο πίνακας που ακολουθεί παρουσιάζει τον πληθυσμό των Χανδριών όπως καταγράφηκε στις απογραφές που έγιναν στην Κύπρο.



## Ήρωες
Την περίοδο του αγώνα της ΕΟΚΑ (1955-59) στην περιοχή του χωριού δρούσαν αντάρτικες ομάδες. Σε μια μάχη στο χωριό το Μάρτιο του 1956 έπεσε μαχόμενος ο ήρωας Χρίστος Τσιάρτας από τον Πολύστυπο.

Επίσης, στα Χανδριά γεννήθηκε και μεγάλωσε ο αγωνιστής της ΕΟΚΑ Στυλιανός Λένας.

## Παραπομπές


## Πηγές
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Σωτήρα Λεμεσού

Η **Σωτήρα** είναι κοινότητα της επαρχίας Λεμεσού στην Κύπρο.

## Τοποθεσία
Η Σωτήρα βρίσκεται 20 περίπου χιλιόμετρα δυτικά της Λεμεσού. Το χωριό είναι κτισμένο σε υψόμετρο 290 μέτρων πάνω από την επιφάνεια της θάλασσας. Δυτικά συνορεύει με το Παραμάλι, βορειοδυτικά με τον Άγιο Αμβρόσιο, βόρεια με τις Πάνω Κυβίδες, βορειοανατολικά με την κοινότητα Σούνι-Ζανατζιά, ανατολικά με το Καντού και νοτιοανατολικά με την Επισκοπή. Η Σωτήρα έχει και ακτογραμμή στα νότια του χωριού. Μεγάλος μέρος της διοικητικής έκτασης του χωριού εμπίπτει στο έδαφος της βρετανικής στρατιωτικής βάσης Ακρωτηρίου.

## Φυσικό περιβάλλον
Το τοπίο της περιοχής έχει μια κλίση προς την θάλασσα. Από το χωριό περνάει το ρυάκι Σύμβουλος που πηγάζει βορειότερα και χύνεται στον κόλπο της Επισκοπής. Στην περιοχή καλλιεργούνται σιτηρά, νομευτικά φυτά, χαρουπιές και ελιές. Ακόμη, στο χωριό υπάρχουν αρκετές ακαλλιέργητες εκτάσεις που καταλαμβάνονται από άγρια φυσική βλάστηση. Μέρος του κρατικού δάσους της Επισκοπής βρίσκεται στα διοικητικά όρια του χωριού.

## Ονομασία
Το χωριό φέρει το όνομα του Σωτήρος Χριστού. Την ίδια ονομασία φέρει και η Σωτήρα της Επαρχίας Αμμοχώστου.

## Ιστορία
Η Σωτήρα πιθανό να ιδρύθηκε κατά τα βυζαντινά χρόνια, με βάση την ονομασία της. Ωστόσο δεν αναφέρεται σε μεσαιωνικές πηγές, πιθανώς επειδή ήταν μικρός οικισμός. Αναγράφεται σε παλιούς χάρτες με τη σημερινή ονομασία της. Την περίοδο της φραγκοκρατίας πιθανώς να ήταν μικρό φέουδο.

Κατά την αρχαιότητα η περιοχή της Σωτήρας περιλαμβανόταν στην διοικητική έκταση του βασιλείου του Κουρίου. Κοντά στο χωριό βρίσκεται ο αρχαιολογικός χώρος του ιερού του Απόλλωνος του Υλάτη που εμπίπτει στον ευρύτερο αρχαιολογικό χώρο του Κουρίου.

Κοντά στο χωριό υπάρχει σημαντικός αρχαιολογικός χώρος με οικισμούς των προϊστορικών χρόνων, που αποδεικνύουν αρχαιότατη κατοίκηση της περιοχής.
## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Σωτήρας γνώρισε αυξομειώσεις. Μέχρι το 1960 ο πληθυσμός αυξανόταν. Ακολούθως ο πληθυσμός ξεκίνησε να μειώνεται λόγω αστυφιλίας. Μετά το 2001 ο πληθυσμός κατέγραψε άνοδο.

Ο πίνακας που ακολουθεί παρουσιάζει τον πληθυσμό της Σωτήρας όπως καταγράφηκε στις απογραφές πληθυσμού που έγιναν στην Κύπρο.



## Εκκλησίες
Η κύρια εκκλησία της κοινότητας είναι αφιερωμένη στον Χρυσοσώτηρα και γίνεται μεγάλο πανηγύρι κατά την γιορτή αυτή στις 6 Αυγούστου. Στο χωριό υπάρχει το Εξωκλήσι Αγίου Γεωργίου Μακρέφτας και το Μοναστήρι Αγίου Γεωργίου Σύμβουλα. 

## Διάφορα
Η Σωτήρα φημίζεται για την πρωτοποριακή κατασκευή ρεσιού καθώς επίσης και για τα χρυσοκούλουρα της. 

## Φωτογραφίες


Αρχείο:Sotira, Limassol, Welcome Road Sign.jpg



## Παραπομπές


## Πηγές
*
*
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Γεωγραφία του Ακρωτηρίου και Δεκέλειας
Σπιτάλι Λεμεσού

Το **Σπιτάλι** είναι κοινότητα της επαρχίας Λεμεσού στην Κύπρο.

## Τοποθεσία
Το Σπιτάλι βρίσκεται 10 χιλιόμετρα βόρεια της Λεμεσού. Είναι κτισμένο σε υψόμετρο 290 μέτρων πάνω από την επιφάνεια της θάλασσας. Συνορεύει στα νότια με την Παλώδια, στα δυτικά με την Παραμύθα, στα βόρεια με την Αψιού και στα ανατολικά με τη Φασούλα.

## Ονομασία
Η προέλευση της ονομασίας του χωριού συγκέντρωσε ετυμολογικά ποικίλες ερμηνείες:

* ονομάστηκε Σπιτάλι λόγω των μικρών σπιτιών του.
* ονομάστηκε Σπιτάλι λόγω των πολλών αρχαίων τάφων των ρωμαϊκών χρόνων.
* ονομάστηκε Σπιτάλι επειδή ανήκε στους Ιωαννίτες Ιππότες που οι Κύπριοι ονόμαζαν Σπιταλλιώτες.

## Ιστορία
Στο Σπιτάλι έχουν ανακαλυφθεί πολλοί τάφοι της ρωμαϊκής εποχής, γεγονός που υποδηλώνει την ύπαρξη του πληθυσμού από αυτήν την περίοδο.

Τον 20ο αιώνα, στο Σπιτάλι υπήρχε σημαντικός υποσταθμός του εναέριου σιδηρόδρομου που άρχιζε από τον Αμίαντο και κατέληγε στη Λεμεσό. Με το σιδηρόδρομο μεταφερόταν ο αμίαντος από τα μεταλλεία του Αμιάντου, ώστε να μεταφερθούν σε άλλες χώρες. Ο σταθμός σταμάτησε να λειτουργεί το 1988 όταν έκλεισε το μεταλλείο.

## Πληθυσμός

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού παρουσιάζει αρκετές αυξομειώσεις. Στην τελευταία απογραφή παρουσιάζει σημαντική αύξηση. Ο πίνακας που ακολουθεί παρουσιάζει τον πληθυσμό του Σπιταλίου όπως καταγράφηκε στις απογραφές πληθυσμού που έγιναν στην Κύπρο.





## Διάφορα
Το Σπιτάλι είναι αδελφοποιημένο με το Σπιτάλι Μεσσηνίας.

## Παραπομπές


## Πηγές
*

## Βιβλιογραφία
*

Κατηγορία:Κοινότητες της Επαρχίας Λεμεσού
Αγρίδια

Τα **Αγρίδια** μπορεί να αναφέρονται:
*Αγρίδια Λεμεσού, χωριό της επαρχίας Λεμεσού της Κύπρου.
*Αγρίδια Ρεθύμνης, χωριό του Νομού Ρεθύμνης της Κρήτης.
*Αγρίδια Ίμβρου, χωριό της Τουρκίας
Αρμενοχώρι

Το **Αρμενοχώρι** μπορεί να αναφέρονται:
*Αρμενοχώρι (Κύπρος), χωριό της επαρχίας Λεμεσού της Κύπρου.
*Αρμενοχώρι Φλώρινας, χωριό του Νομού Φλώρινας της Ελλάδας.
Ασώματος (αποσαφήνιση)

Το τοπωνύμιο **"Ασώματος"** μπορεί να αναφέρεται:

* Στο χωριό Ασώματα Ημαθίας.
* Στο χωριό Ασώματος Λέσβου.
* Στο χωριό Ασώματος Ρεθύμνης.
* Στο χωριό Ασώματοι Ροδόπης.
* Στο χωριό Ασώματος Λεμεσού της Κύπρου.
* Στο χωριό Ασώματος Κερύνειας της Κύπρου.

Κατηγορία:Αποσαφηνίσεις ελληνικών τοπωνυμίων
Γεράσα

Η **Γεράσα** μπορεί να αναφέρονται:
*Γεράσα (Κύπρος), χωριό της επαρχίας Λεμεσού της Κύπρου.
*Γέρασα Αραβίας, αρχαία ελληνική πόλη στην Πετραία Αραβία.
Δήμος Δρομολαξιάς-Μενεού

Ο **Δήμος Δρομολαξιάς-Μενεού** είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας.

## Τοποθεσία
Ο Δήμος Δρομολαξιάς-Μενεού συνορεύει στα νοτιοδυτικά με τα Περβόλια, στα δυτικά με το Κίτι και την Τερσεφάνου, στα βορειοδυτικά με την Κλαυδιά, στα βόρεια με το Καλό Χωριό και την Αραδίππου και στα ανατολικά με τον Δήμο Λάρνακας. Το νότιο μέρος της διοικητικής του έκτασης είναι παραθαλλάσιο.

## Ιστορία
Τον Ιούλιο του 2011 οι κάτοικοι των κοινοτήτων Δρομολαξιάς και Μενεού ψήφισαν σε δημοψήφισμα υπέρ της δημιουργίας ενιαίου δήμου. Τα δύο κοινοτικά συμβούλια λειτούργησαν προσωρινά ως δημοτικά συμβούλια έως τα τέλη του 2011 που πραγματοποιήθηκαν δημοτικές εκλογές και εκλέχτηκε το πρώτο δημοτικό συμβούλιο του Δήμου Δρομολαξιάς-Μενεού.

## Πληθυσμός
Επειδή ο Δήμος Δρομολαξιάς-Μενού ξεκίνησε τη λειτουργία του το 2012 μετά τις δημοτικές εκλογές του Δεκεμβρίου 2011, δεν έχει απογραφεί ως ενιαίος δήμος στην απογραφή του 2011 και φυσικά ούτε σε καμία από τις υπόλοιπες απογραφές πληθυσμού που πραγματοποιήθηκαν στην Κύπρο. Οι κοινότητες Δρομολαξιάς και Μενεού απογράφονταν ξεχωριστά. 

Σημαντική αύξηση του πληθυσμού παρουσιάστηκε μετά την τουρκική εισβολή του 1974 καθώς οικοδομήθηκαν προσφυγικοί οικισμοί και στη Δρομολαξιά (1979) και στο Μενεού (1980).

Ο πίνακας που ακολουθεί παρουσιάζει το άθροισμα του πληθυσμού των δύο κοινοτήτων όπως καταγράφηκε στις απογραφές πληθυσμού που έγιναν στην Κύπρο.



## Συνοικίες



Ο Δήμος Δρομολαξιάς-Μενεού, για διοικητικούς σκοπούς, διαιρείται σε δύο συνοικίες (ενορίες). Στην πιο κάτω λίστα παρουσιάζονται αλφαβητικά οι συνοικίες του δήμου.

*Δρομολαξιά
*Μενεού

## Δήμαρχοι
Δήμαρχοι Δήμου Δρομολαξιά-Μενεού διετέλεσαν κατά σειρά οι:

*Κύπρος Ανδρονίκου (2011- )

## Αδελφοποιήσεις
Ο Δήμος Δρομολαξιάς-Μενεού είναι αδελφοποιημένος με τον Δήμο Ρόδου. Αρχικά, οι κοινότητες Δρομολαξιάς και Μενεού αδελφοποιήθηκαν με τον Αναπτυξαικό Σύνδεσμο Καμείρου το 1995. Το 1999 δημιουργήθηκε ο Δήμος Καμείρου, με τον οποίο συνεχίστηκε η αδελφοποίηση. Το 2011 ο Δήμος Καμείρου συνενώθηκε με άλλους δήμους δημιουργώντας τον Δήμο Ρόδου και έτσι η αδελφοποίηση ισχύει με αυτό τον δήμο.

## Παραπομπές

## Εξωτερικοί σύνδεσμοι
*

Κατηγορία:Δήμοι της Επαρχίας Λάρνακας
Αβδελλερό

Το **Αβδελλερό** είναι κοινότητα της επαρχίας Λάρνακας στην Κύπρο.

## Τοποθεσία
Το Αβδελλερό βρίσκεται 8 χιλιόμετρα βορειοδυτικά της πόλης της Λάρνακας. Είναι κτισμένο σε υψόμετρο 120 μέτρων πάνω από την επιφάνεια της θάλασσας. Στα βόρεια συνορεύει με την Αθηένου, στα ανατολικά με τους Τρούλλους, στα νότια με την Αραδίππου, στα νοτιοδυτικά με την Κόσιη, στα δυτικά με τη Λουρουκίνα και στα βορειοδυτικά με το Πετροφάνι.

## Ιστορία
Πιθανολογείται ότι το Αβδελλερό δημιουργήθηκε στη μέση της περιόδου της Τουρκοκρατίας (1670-1770). Το πιθανότερο είναι να δημιουργήθηκε από κάποιους βοσκούς που έκτισαν εκεί τα σπίτια και τις μάντρες τους. Η περιοχή προσφερόταν κυρίως για κτηνοτροφικούς σκοπούς.

Κύρια εκκλησία της κοινότητας είναι ο ενοριακός ναός ο οποίος είναι αφιερωμένος στην Παναγία την Αιματούσα, την επονομαζόμενη και Αβδελλερού ή Αβδελλερκώτισσα. Επιπλέον, στην κοινότητα υπάρχει και η γυναικεία Ιερά Μονή Μεταμορφώσεως του Σωτήρος. Επιπρόσθετα, στην κοινότητα υπάρχουν διάφορα εξωκλήσια, όπως το εξωκλήσι της Αγίας Μαρίνας, το εξωκλήσι του Αρχαγγέλου Μιχαήλ, το εξωκλήσι του Αγίου Ιωάννη του Πρόδρομου και το Αγίασμα στο Παρεκκλήσι της Παναγίας.

## Ονομασία
Για την προέλευση της ονομασίας της κοινότητας υπάρχουν δύο εκδοχές:

* η ονομασία *Αβδελλερό* προέχεται από τις βδέλλες του νερού που παρουσιάζονται σε υγροτόπους της Κύπρου
* η ονομασία *Αβδελλερό* προέχεται από τα κουφώματα (φτέλλες) των ασβεστωδών πετρωμάτων των βουνών γύρω από την κοινότητα.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας αυξάνεται συνεχώς τις τελευταίες δεκαετίες. Στην πρώτη απογραφή που έγινε στην Κύπρο, οι κάτοικοι της κοινότητας ήταν 47. Ήταν βοσκού και γεωργοί. Στις επόμενες απογραφές ο πληθυσμός παρουσιάζει αυξομειώσεις. Το 1973 παρουσίασε μεγάλη μείωση. Ωστόσο, από την απογραφή του 1992 και μετέπειτα ο πληθυσμός της κοινότητας αυξάνεται.

Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.





## Παραπομπές


## Πηγές
*
*

## Εξωτερικοί σύνδεσμοι
*
*  Κύπρος Ένα Ταξίδι - Αβδελλερό

Κατηγορία:Κοινότητες της Επαρχίας Λάρνακας
Αγία Άννα Λάρνακας

Η **Αγία Άννα** είναι κοινότητα της επαρχίας Λάρνακας στην Κύπρο.

## Τοποθεσία
Η Αγία Άννα βρίσκεται 16 χιλιόμετρα δυτικά της πόλης της Λάρνακας, στην κοιλάδα του ποταμού Τρέμιθου. Είναι κτισμένη σε υψόμετρο 135 μέτρων πάνω από την επιφάνεια της θάλασσας. Στα βόρεια και δυτικά συνορεύει με τον Ψευδά, στα βορειοανατολικά με την Κόσιη, στα ανατολικά και νότια με το Καλό Χωριό και στα νοτιοδυτικά με τα Πυργά.

## Ονομασία
Για την προέλευση της ονομασίας της κοινότητας υπάρχουν τρεις εκδοχές:
*η ονομασία προέρχεται από την Αγία Άννα, η οποία σύμφωνα με μια παράδοση θεάθηκε από τους κατοίκους της κοινότητας να πίνει νερό σε μια από τις πηγές της κοινότητας
*παλαιότερα υπήρχε ένα χωριό με την ονομασία Τίμιος Σταυρός, στο οποίο υπήρχε μοναστήρι αφιερωμένο στην Αγία Άννα, όπου φυλασσόταν η παλάμη της αγίας. Το χωριό αυτό χάθηκε και τη θέση του πήρε, σε κοντινή απόσταση, η κοινότητα της Αγίας Άννας.
*ένας βοσκός καθώς προσευχόταν οραματίστηκε την Αγία Άννα, η οποία του ζήτησε να κτίσει μια εκκλησία και να ονομάσει το χωριό Αγία Άννα.

## Ιστορία
Ο οικισμός της Αγίας Άννας δημιουργήθηκε στα τέλη του 18ου αιώνα με αρχές του 19ου αιώνα. Ωστόσο, αρχαιολογικές ανασκαφές έδειξαν ότι η περιοχή κατοικείτο από τη νεολιθική εποχή. Αυτό αποδεικνύεται από την ύπαρξη κατακομβών στα νότια της παλιάς εκκλησίας της Αγίας Άννας καθώς και από τα αρχαία αγγεία που σήμερα βρίσκονται σε αρχαιολογικό μουσείο, αλλά και από τα ερείπια αρχαίου οικισμού.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας αυξάνεται συνεχώς, με εξαίρεση τις απογραφές του 1901, του 1946 και του 1973 που παρατηρήθηκε μείωση. Πριν την τουρκική εισβολή του 1974, η Αγία Άννα ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Από το 1881 που υπάρχουν καταγεγραμμένα στοιχεία, έως το 1960 ο αριθμός Ελληνοκυπρίων και Τουρκοκυπρίων ήταν περίπου ο ίδιος. Στην απογραφή του 1960 και του 1973 οι Τουρκοκύπριοι αποτελούσαν την πλειοψηφία.

Εξαιτίας των δικοινοτικών διαταραχών του 1963 όλοι οι Τουρκοκύπριοι έφυγαν από το χωριό και εγκαταστάθηκαν στα γειτονικά χωριά Κοφίνου και Καλό Χωριό. Κάποιοι επέστρεψαν στην Αγία Άννα στη συνέχεια αλλά οι περισσότεροι έμειναν στις γειτονικές κοινότητες έως το 1974. Μετά την τουρκική εισβολή του 1974, όλοι οι Τουρκοκύπριοι κάτοικοι της Αγίας Άννας (συμπεριλαμβανομένων και αυτών που έφυγαν το 1963) μεταφέρθηκαν στο βόρειο τμήμα της Κύπρου. Οι περισσότεροι εγκαταστάθηκαν στο Σπαθαρικό. Στην Αγία Άννα παρέμειναν οι Ελληνοκύπριοι κάτοικοι της. Επιπρόσθετα, εγκαταστάθηκαν και λίγοι Ελληνοκύπριοι πρόσφυγες.

Τις τελευταίες δεκαετίες η κοινότητα παρουσιάζει σημαντική πληθυσμιακή αύξηση. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*
*
*

## Εξωτερικοί σύνδεσμοι
*
* Κύπρος Ένα Ταξίδι - Αγία Άννα

Κατηγορία:Κοινότητες της Επαρχίας Λάρνακας
Αλαμινός

Η **Αλαμινός** είναι κοινότητα της επαρχίας Λάρνακας στην Κύπρο.

## Τοποθεσία
Η **Αλαμινός** βρίσκεται 28 χιλιόμετρα δυτικά της πόλης της Λάρνακας. Είναι κτισμένη σε υψόμετρο 90 μέτρων πάνω από την επιφάνεια της θάλασσας. Στα βόρεια συνορεύει με την Κοφίνου, στα ανατολικά με την Αναφωτία, στα νοτιοανατολικά με τον Μαζωτό και στα δυτικά με τον Άγιο Θεόδωρο. Η νότια πλευρά της διοικητικής της έκτασης είναι παραθαλάσσια.

## Ιστορία - Ονομασία
Η Αλαμινός ήταν μεσαιωνικό φέουδο. Το 1463 παραχωρήθηκε στον ευγενή Ιωάννη Λορεντάνο. Μετά την κατάκτηση της Κύπρου από τους Οθωμανούς την περίοδο 1570-1571, στο χωριό εγκαταστάθηκαν Τούρκοι.

Σύμφωνα με μια εκδοχή η κόρη ενός ευγενή που ονομαζόταν Μινιώ εξαφανίστηκε από το χωριό και όλοι οι κάτοικοι την έψαχναν φωνάζοντας *Έλα Μινιώ, Έλα Μινιώ* και έτσι το χωριό πήρε το όνομα Αλαμινός.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας γνώρισε αρκετές αυξομειώσεις. Πριν την τουρκική εισβολή του 1974, η Αλαμινός ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Από το 1881 που υπάρχουν καταγεγραμμένα στοιχεία, έως το 1973 ο πληθυσμός Ελληνοκυπρίων και Τουρκοκυπρίων ήταν περίπου ο ίδιος.

Στις 20 Ιουλίου 1974, κατά την τουρκική εισβολή, η Εθνική Φρουρά επιτέθηκε στο χωριό ως αντίδραση στην τουρκική στρατιωτική επίθεση. Δόθηκε μάχη μεταξύ των Ελληνοκυπρίων και Τουρκοκυπρίων με αποτέλεσμα τον θάνατο πέντε Ελληνοκυπρίων και οκτώ Τουρκοκυπρίων. Στις 21 Ιουλίου 1974, οι Τουρκοκύπριοι μαχητές παραδόθηκαν. Δεκατρείς από αυτούς μεταφέρθηκαν στο κέντρο του χωριού και εκτελέστηκαν. 

Εν τω μεταξύ, το μεγαλύτερο μέρος του άμαχου πληθυσμού των Τουρκοκυπρίων της Αλαμινού αναζήτησε καταφύγιο στην Κοφίνου. Οι άντρες σε ηλικία μάχης μεταφέρθηκαν σε στρατόπεδο που είχε ανεγερθεί δίπλα στο χωριό. Πολλές οικογένειες κατόρθωσαν να μετακινούν στο βόρειο τμήμα της Κύπρου μέσω λόφων και πεδιάδων, συνήθως τις βραδινές ώρες. Οι υπόλοιπες οικογένειες που βρίσκονταν στην Κοφίνου μεταφέρθηκαν τον Δεκέμβριο του 1974, μαζί με τους Τουρκοκύπριους κάτοικους της Κοφίνου, στο βόρεια τμήμα της Κύπρου. Η πλειοψηφία των Τουρκοκύπριων κατοίκων της Αλαμινού εγκαταστάθηκαν στην Κυθρέα. Στην Αλαμινό παρέμειναν οι Ελληνοκύπριοι κάτοικοι της. Επιπλέον, εγκαταστάθηκαν και λίγοι Ελληνοκύπριοι πρόσφυγες στην πρώην τουρκοκυπριακή γειτονιά της κοινότητας.

Τις τελευταίες δεκαετίες η κοινότητα παρουσιάζει πληθυσμιακή αύξηση. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*
*
*

## Εξωτερικοί σύνδεσμοι
*
* Κύπρος Ένα Ταξίδι - Αλαμινός

Κατηγορία:Κοινότητες της Επαρχίας Λάρνακας
Βάβλα

Η **Βάβλα** είναι κοινότητα της επαρχίας Λάρνακας στην Κύπρο.

Στη Βάβλα βρίσκεται η εκκλησία της Παναγίας της Αγάπης, το μοναδικό ξωκλήσι που είναι αφιερωμένο στους ερωτευμένους. Αποτελεί το μοναδικό εξωκλήσι στην Κύπρο και σε όλο τον κόσμο που είναι αφιερωμένο στην Παναγία της Αγάπης.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Ζύγι

Το **Ζύγι** είναι κοινότητα της επαρχίας Λάρνακας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Η διαμάχη για το κέντρο προσφύγων

Το 2018, το χωριό ήταν ο τόπος διαμαρτυριών που υποστήριξε το κόμμα ELAM κατά των μεταναστεύσεων και μέλη του τοπικού συμβουλίου κατά της οικοδόμησης ενός κέντρου για ασυνόδευτα παιδιά προσφύγων. Άλλοι κάτοικοι αμφισβήτησαν τη διαμαρτυρία.

Αυτή η διαμάχη οδήγησε μερικούς Κύπριους να ζητούν ένα μποϊκοτάζ του χωριού, το οποίο φημίζεται για τις ταβέρνες του. Συγκεκριμένα, ένα ταξίδι στο χωριό από ένα κοντινό σχολείο ακυρώθηκε, αφού οι μαθητές αρνήθηκαν να πάνε, θεωρώντας ότι οι μετανάστες συμμαθητές τους δεν θα ήταν ευπρόσδεκτοι..





## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Αγίοι Βαβατσινιάς

Οι **Αγίοι Βαβατσινιάς** είναι κοινότητα της επαρχίας Λάρνακας στην Κύπρο.

## Τοποθεσία
Οι Άγιοι Βαβατσινιάς βρίσκονται νότια του δάσους του Μαχαιρά. Είναι κτισμένοι σε υψόμετρο 720 μέτρων πάνω από την επιφάνεια της θάλασσας. Στα βόρεια συνορεύει με τον Λαζανιά, στα ανατολικά με τη Βαβατσινιά, στα νότια με την Ορά, στα νοτιοδυτικά με τη Μελίνη, στα δυτικά με την Οδού και στα βορειοδυτικά με το Γούρρη.

## Ιστορία - Ονομασία
Σύμφωνα με διάφορα στοιχεία οι Αγίοι Βαβατσινιάς υπάρχουν τουλάχιστον από τον 16ο αιώνα, ενώ είναι αβέβαιο αν υπήρχαν και προγενέστερα. Η ονομασία του χωριού (*Άγιοι*) προέρχεται από τους Αγίους Αναργύρους, στους οποίους είναι αφιερωμένη και η εκκλησία του χωριού (Άγιοι Κοσμάς και Δαμιανός). Το δεύτερο συνθετικό (*Βαβατσινιάς*) προσετέθη λόγω του γειτονικού χωριού Βαβατσινιά, για να ξεχωρίζει το χωριό από άλλα των οποίων το πρώτο συνθετικό ήταν *Άγιοι*. Σύμφωνα με άλλη εκδοχή το δεύτερο συνθετικό προέχεται από το δέντρο βαβατσινιά (μουριά), το οποίο καλλιεργείτο σε παλαιότερες εποχές στο χωριό, επειδή γινόταν σε μεγάλη έκταση εκτροφή μεταξοσκωλήκων και παραγωγή μεταξιού.

## Εκκλησία Αγία Αναργύρων
Στο κέντρο της κοινότητα βρίσκεται η εκκλησία της κοινότητας, η οποία είναι αφιερωμένη στους Aγίους Αναργύρους, Κοσμά και Δαμιανό. Κατασκευάστηκε το 1871 στη βάση μια μικρότερης εκκλησίας και είναι αμφικλινής τρίκλιτη εκκλησίας. Το τέμπλο είναι σκαλιστό, κατασκευασμένο το 19ο αιώνα. Επιπλέον, στην κοινότητα υπάρχει το αγίασμα, στο οποίο σύμφωνα με την παράδοση οι Άγιοι Κοσμάς και Δαμιανός, συνήθιζαν να ποτίζουν τα άλογά τους. 

## Τοπικά Προϊόντα
Στους Αγίους Βαβατσινιάς παράγονται διάφορα τοπικά προϊόντα όπως η ζιβανία και τα κεντήματα. Η ιστορία της κατασκευής των κεντημάτων, τύπου λευκαρίτικων, χάνεται στα βάθη των αιώνων. 

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της κοινότητας μειώνεται συνεχώς τις τελευταίες δεκαετίες. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Προσωπικότητες
Από τους Αγίους Βαβατσινιάς καταγόταν και είχε περάσει τη ζωή του ο πατέρας του Μάνου Λοΐζου. Στην κοινότητα υπάρχει προτομή του Μάνου Λοΐζου.

## Παραπομπές


## Πηγές
*
*

## Εξωτερικοί σύνδεσμοι
*
* Κύπρος Ένα Ταξίδι - Άγιοι Βαβατσινιάς

Κατηγορία:Κοινότητες της Επαρχίας Λάρνακας
Κίτι

Το **Κίτι** είναι κοινότητα της επαρχίας Λάρνακας στην Κύπρο. Κοντά στο Κίτι βρίσκεται η Παναγία Αγγελόκτιστη, ένας  βυζαντινός ναός του 11ου αιώνα στο εσωτερικό του οποίου έχει ενσωματωθεί ψηφιδωτό της Παναγίας από προγενέστερη παλαιοχριστιανική βασιλική του 5ου-6ου αιώνα. Στης 3 Μαρτίου 2022  η Κοινότητα ενσωματώνετε με τον Δήμο Δρομολαξιάς-Μενεού, οπου μετονομάζονται στα αντίστοιχα ομώνυμα δημοτικά διαμερίσματα του Δήμου Δρομολαξιάς-Μενεού καθώς και τις κοινότητες  Περιβολιών (Λάρνακας) και Τερσεφάνου ∙

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Μοσφιλωτή

Η **Μοσφιλωτή** είναι κοινότητα της επαρχίας Λάρνακας στην Κύπρο. Σύμφωνα με την απογραφή του 2021, ο πληθυσμός της ανέρχεται στους 1470 κατοίκους.

## Τοπωνύμιο
Η ονομασία του χωριού προέρχεται από τη μοσφιλιά, στοιχείο που οδηγεί στο συμπέρασμα πως παλαιότερα το συγκεκριμένο δέντρο κυριαρχούσε στην περιοχή. Πλέον στη Μοσφιλωτή υπάρχουν ελάχιστα δέντρα αυτού του είδους λόγω της συστηματικής και εκτεταμένης υλοτόμησης που πραγματοποιήθηκε από τους ντόπιους στη διάρκεια της Αγγλοκρατίας. 

## Γεωγραφία
Η Μοσφιλωτή βρίσκεται στα όρια των επαρχιών Λάρνακας και Λευκωσίας, σε υψόμετρο 250 μέτρων. Κτισμένη σε περιοχή με πλούσια βλάστηση και περιτριγυρισμένη από μια σειρά λόφων, απέχει περίπου 21 χλμ από τη Λάρνακα και 22 χλμ από τη Λευκωσία. Από το χωριό διέρχεται χείμαρρος που αποτελεί παραπόταμο του Τρέμιθου.

## Γενικά στοιχεία
Σε επίπεδο τοπικής αυτοδιοίκησης, μετά τη μεταρρύθμιση του 2022, η Μοσφιλωτή υπάγεται στο Γ΄ σύμπλεγμα κοινοτήτων της επαρχίας Λάρνακας που περιλαμβάνει ακόμη τα χωριά Αγία Άννα, Καλό Χωριό, Πυργά και Ψευδάς. Οι υποδομές του χωριού περιλαμβάνουν δημοτικό σχολείο και νηπιαγωγείο, κοινοτικό πάρκο και εκδρομικό χώρο. Εκκλησιαστικά, το χωριό ανήκει στη μητρόπολη Τριμυθούντος.

## Σημεία ενδιαφέροντος
Εντός της Μοσφιλωτής υπάρχουν ο παλιός ναός της Αγίας Μαρίνας, ο οποίος εικάζεται πως αναγέρθηκε στα μέσα του 17ου αιώνα και ανακαινίστηκε το 1990, καθώς και ιδιωτικό μουσείο αφιερωμένο στον Μισέλ Πλατινί, το οποίο διαθέτοντας περισσότερα από 40.000 αντικείμενα, κατέχει από το 2017 το Ρεκόρ Γκίνες για τη μεγαλύτερη συλλογή ποδοσφαιρικών αναμνηστικών παγκοσμίως. 

Σε κοντινή απόσταση νότια του οικισμού βρίσκεται η γυναικεία μονή της Αγίας Θέκλας, το καθολικό της οποίας ανάγεται στον 18ο αιώνα. Εντός των ορίων της Μοσφιλωτής, στον δρόμο προς τον Ψευδά, ανεγέρθηκε το 2024 με δαπάνες της μονής Βατοπεδίου, μνημείο προς τιμήν των πεσόντων και αγνοουμένων της Περιστερωνοπηγής Αμμοχώστου κατά την τουρκική εισβολή. 

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Εικόνες

Αρχείο:IMG Monument in Mosfiloti Cyprus.jpg|εναλλ.=|Το μνημείο πεσόντων και αγνοουμένων της Τουρκικής Εισβολής.
Αρχείο:IMG Platini Museum in Mosfiloti.jpg|εναλλ.=|Το Μουσείο Μισέλ Πλατινί.
Αρχείο:IMG Mosfiloti Picnic Area.jpg|εναλλ.=|Εκδρομικός χώρος.
Αρχείο:IMG Peristeronopigi memorial in Mosfiloti Cyprus.jpg|Μνημείο πεσόντων και αγνοουμένων της Περιστερωνοπηγής στη Μοσφιλωτή.
Αρχείο:IMG Agia Thekla Monastery in Mosfiloti.jpg|Άποψη από τον προαύλιο χώρο της μονής Αγίας Θέκλας. 


## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Τερσεφάνου

Η **Τερσεφάνου** είναι κοινότητα της επαρχίας Λάρνακας στην Κύπρο και αποτελεί προάστιο της πόλης. Βρίσκεται μόλις 25 λεπτά από το κέντρο της Λάρνακας και 15 λεπτά από το μεγαλύτερο αεροδρόμιο της χώρας.

Οι κάτοικοι φτάνουν στους 2000 τα τελευταία χρόνια.

Στην Τερσεφάνου υπάρχει ομάδα ποδοσφαίρου η Νέα Γενεά Τερσεφάνου.

Υπάρχουν εκκλησίες και ξωκλήσια.

Άγιου Δημητριανού

Ξωκλήσι  Άγιου Γεωργίου

Ξωκλήσι Παναγίας Ελεούσας 

Εκκλησία Αγίου Νεκταρίου (στην πλατεία του χωριού)

Εκκλησία Αγίας Μαρίνας (στην πλατεία του χωριού)

Περνά απο τα σύνορα της Τερεφάνου ο υδατοφράκτης Κιτίου. Απέχει 8km απο την Λάρνακα. Στην περιοχή υπαρχει τυροκομείο το οποίο προμηθεύει γαλακτοκομικά προϊόντα που πολουνται εντός και εκτός του χωριού. Επισης υπάρχουν ταβέρνες με κυπριακούς μεζέδες στην πλατιά του χωριού.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Τόχνη

Η **Τόχνη** είναι κοινότητα της επαρχίας Λάρνακας στην Κύπρο.

## Γενικά και ιστορικά στοιχεία
Βρίσκεται σε απόσταση 36 χιλιόμετρα νοτιοδυτικά της Λάρνακας και γειτνιάζει με τη Χοιροκοιτία. Από την Τόχνη διέρχεται ο ποταμός Τέτιος, χωρίζοντας τον οικισμό σε ανατολικό και δυτικό, ενώ η ευρύτερη περιοχή διαθέτει κοιτάσματα γύψου. Κυριότερα αξιοθέατα της Τόχνης είναι τα πετρόκτιστα σπίτια της, το τοπικό βυζαντινό μουσείο, η καθολική εκκλησία στο κέντρο του οικισμού και ο ορθόδοξος ναός των Αγίων Κωνσταντίνου και Ελένης.

Πριν την τουρκική εισβολή του 1974, ο πληθυσμός της ήταν μικτός και σύμφωνα με την απογραφή του 1960 ανερχόταν στους 895 κατοίκους, με την τουρκοκυπριακή κοινότητα να έχει μικρή πλειοψηφία (469 έναντι 426 Ελληνοκυπρίων).

### Η σφαγή της Τόχνης

Τον Αύγουστο του 1974, ένοπλοι της ΕΟΚΑ Β', αιχμαλώτισαν τους Τουρκοκύπριους άρρενες του χωριού και γειτονικών περιοχών, τους οποίους στη συνέχεια μετέφεραν σε περιοχή της επαρχίας Λεμεσού, εκτελώντας στις 14 του ίδιου μήνα, 87 από αυτούς. Την ίδια μέρα με τη σφαγή της Τόχνης, πραγματοποιήθηκαν ανάλογες εκτελέσεις Τουρκοκυπρίων στα χωριά Μαράθα, Αλόα και Σανταλάρη. Εκτιμάται πως οι συγκεκριμένες πράξεις αξιοποιήθηκαν από την τουρκική πλευρά ως πρόσχημα για τις αντίστοιχες μαζικές εκτελέσεις Ελληνοκυπρίων.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Κοινότητες της Επαρχίας Λάρνακας
Τρούλλοι

Οι **Τρούλλοι** είναι κοινότητα της επαρχίας Λάρνακας στην Κύπρο. Είναι ένα από τέσσερα χωριά που είναι εντός της πράσινης γραμμής ή νεκρής ζώνης, δηλαδή την αποστρατιωτικοποιημένη ζώνη μεταξύ των κατεχόμενων και των ελεύθερων περιοχών της Κύπρου που ελέγχεται από τα Ηνωμένα Έθνη.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Ψεματισμένος

Ο **Ψεματισμένος** είναι κοινότητα της επαρχίας Λάρνακας στην Κύπρο.

Το χωρίο Ψεματισμένος είναι κοινότητα της επαρχίας Λάρνακας, με σημαντική ιστορία και παράδοση. 

Το χωριό βρίσκεται στα 120 μέτρα πάνω από την επιφάνεια της θάλασσας στη δυτική όχθη του ποταμού του Αγίου Μηνά ή αλλιώς Μαρονιού. Συνδυάζει το πεδινό κάμπο με γενική κλίση προς την θάλασσα. Έντονη είναι η βλάστηση , αφού καλλιεργούνται από τους κατοίκους του χωρίου σιτηρά, νομευτικά φυτά και πολλά άλλα. 

## Αξιοθέατα
Η κύρια εκκλησία του χωριού, ειναι αφιερωμένη στην Αγία Μαρίνα, την συναντάμε στην έξοδο του προς Ζύγι. Κατέχει πλούσια παράδοση και έχει μέγιστη αρχαιολογική αξία. Χρονολογείται απο τον 16ο αιώνα και έχει κηρυχθεί απο το Τμήμα Αρχαιοτήτων ως αρχαίο μνημείο . Η τεχνοτροπία που διέπει την αγιογραφική τέχνη της εκκλησίας οφείλεται στην ‘’Κυπροιταλική’’ αναγέννηση. Επίσης το Εξωκλήσι των Αγίων Ανδρονίκου και Αθανασίας είναι σημαντικό μνημείο του χωρίου. Χρονολογείται πάνω απο τον 11ο αιωνα και είναι υπο την προστασία του τμήματος αρχαιοτήτων. Είναι ένας θησαυρός για το χωρίο με βυζαντινή αίγλη. Οι χωρικοί τιμούν την Αγια Μαρίνα με ενα λαμπρό πανηγυρικό διήμερο στις 17 και 18 Ιουλίου. Το πανηγύρι των Αγίων Ανδρόνικου και Αθανασίας γίνεται στις 9 Οκτωβρίου.

Μερικά από τα αξιοθέατα για τον επισκέπτη του Ψεματισμένου αποτελεί το πάρκο φυσικής βλάστησης με τις φραγκοελιές, αυτά τα τεράστια αιωνόβια ελαιόδεντρα χρονολογούνται από την εποχή της φραγκοκρατίας. Ο επισκέπτης μπορεί επίσης να κάνει οδοιπορική περιδιάβαση πέραν του εσωτερικού του πυρήνα του χωριού και στα φυσικά αξιοθέατα που βρίσκονται στο περίγυρο της κοινότητας όπως είναι και η φυσική πηγή "Αης Πήαος" (Αγία πηγή), ο Αμαλάς, κάτω στενά, το βουνό Μαύρος κ.α

## Ονομασία
Η τοπική παράδοση πιστεύει ότι το όνομα Ψεματισμένος προήλθε από κάποιο περιστατικό επί τουρκοκρατίας. Σχετίζεται με την εξαφάνιση κάποιου Τούρκου εν ονόματι Αλή, που ήρθε στο χωριό από τη Λάρνακα, για την είσπραξη του φόρου. Οι κάτοικοι σκότωσαν τον φοροεισπράκτορα επειδή δεν είχαν λεφτά να πληρώσουν λόγω ανομβρίας, και ακολούθως πέταξαν το πτώμα του σε μια χαράδρα. Όταν αργότερα οι τούρκοι αναζήτησαν τον αγνοούμενο εισπράκτορα, οι κάτοικοι του χωριού απάντησαν ότι δεν γνώριζαν για την τύχη του. Η απάντηση αυτή δεν έγινε πιστευτή από τον Τούρκο στρατηγό που ονόμασε το χωρίο ψευτοχώρι. Από το περιστατικό αυτό προήλθε το όνομα του χωρίου [ψευτοχώρι=Ψεματισμένος]. Ακόμα και σήμερα υπάρχει στο χωριό κρημνώδης περιοχή – τοπωνύμιο με το όνομα «Πιαλή», δηλαδή «εκεί που πήγε ο Αλής», ή «που χάθηκε ο Αλής».

Μια δεύτερη εκδοχή υποστηρίζει ότι από τα πολλά κοιτάσματα γύψου που υπάρχουν στην περιοχή το αρχικό όνομα του χωριού ήταν Γυψοματισμένος, [γυψωμένος τόπος]. Με το πέρασμα των χρόνων ο Γυψοματισμένος μετατράπηκε σε Ψεματισμένος. Σε παλιούς χάρτες το χωριό αναφέρεται ως Pismanmeno.


## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Κοινότητες της Επαρχίας Λάρνακας
Αγία Μαρίνα Χρυσοχούς

Η **Αγία Μαρίνα Χρυσοχούς** είναι κοινότητα της επαρχίας Πάφου στην Κύπρο.

## Τοποθεσία
Η Αγία Μαρίνα Χρυσοχούς είναι κτισμένη σε απόσταση 14 χιλιομέτρων βορειοανατολικά της Πόλης Χρυσοχούς. Βρίσκεται σε υψόμετρο 455 μέτρων από την επιφάνεια της θάλασσας. Στα βόρεια συνορεύει με τον Πωμό και τα Νέα Δήμματα, στα ανατολικά με το Λιβάδι Πάφου και στα νότια με τη Γιαλιά. Το δυτικό μέρος της διοικητικής του έκτασης είναι παραθαλάσσιο.

## Ονομασία
Το χωριό ονομάστηκε *Αγία Μαρίνα* προς τιμή της Αγία Μαρίνα. Σύμφωνα με την παράδοση, στα παλιά χρόνια εξαπλώθηκε πανούκλα στην περιοχή. Οι κάτοικοι θεώρησαν ότι η εξαφάνιση της ασθένειας οφειλόταν στην Αγία Μαρίνα.

Η κοινότητα είναι γνωστή ως *Αγία Μαρίνα Χρυσοχούς*, ώστε να ξεχωρίζει από τις υπόλοιπες κοινότητες της Κύπρου με το ίδιο όνομα.

## Ιστορία
Η αρχική τοποθεσία της κοινότητας βρισκόταν κοντά στο δάσος της περιοχής, κοντά στην αρχαία εκκλησία της Αγίας Μαρίνας. Στα τέλη της Αγγλοκρατίας, οι Άγγλοι αποφάσισαν να μετακινηθεί η κοινότητα ώστε να προστατευθεί το δάσος και τα ζώα. Δημιούργησαν νέα οικόπεδα σε γη του δασονομείου, τα οποία πούλησαν σε χαμηλή τιμή στους κατοίκους της Αγίας Μαρίνας. Έτσι δημιουργήθηκε ο οικισμός της κοινότητας στη σημερινή του θέση. Το ίδιο έγινε και με τη γειτονική κοινότητα Λιβάδι. Η αγγλική διοίκηση της Κύπρου μετακίνησε τους κατοίκους της κοινότητας στην περιοχή της Μόρφου, κτίζοντας σε κάθε οικογένεια ένα σπίτι. Οι κάτοικοι αυτοί δημιούργησαν το Νέο Λιβάδι Μόρφου. Ωστόσο, ορισμένοι κάτοικοι δεν θέλησαν να εγκατασταθούν στο Νέο Λιβάδι και μετακινήθηκαν προς τη θάλασσα και έκτισαν σπίτια στην Αγία Μαρίνα Χρυσοχούς.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, παρουσίασε αυξομειώσεις. Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.



## Φυσικό περιβάλλον
Η κοινότητα συνδυάζει δασώδη έκταση και παράκτια πεδιάδα. Στο δάσος της περιοχής ζουν αγρινά, λαγοί, περδίκια και άλλα ζώα. Στην περιοχή καλλιεργούνται λαχανικά, σιτηρά, εσπεριδοειδή, οπωροφόρα και κτηνοτροφικά φυτά. Η παραλία της κοινότητας καλύπτει έκταση 2,5 χιλιομέτρων.

## Κάτω Γιαλιά
Στην Αγία Μαρίνα Χρυσοχούς υπάγεται ο παραθαλάσσιος οικισμός Κάτω Γιαλιά.

## Ιεροί ναοί
Στην κοινότητα υπάρχουν οι εξής ιεροί ναοί:

* Εκκλησία Αγίας Μαρίνας. Είναι κτίσμα του 1959.
* Εξωκλήσι Αγίας Μαρίνας. Πρόκειται για την παλιά εκκλησία Αγίας Μαρίνας, κτίσμα του 1890. Σήμερα είναι εξωκλήσι. Βρίσκεται στην παλιά τοποθεσία του οικισμού.

## Αθλητισμός
Η Αγία Μαρίνα αποτελεί έδρα του Φοίνικα Αγίας Μαρίνας Χρυσοχούς, ποδοσφαιρική ομάδα η οποία έχει αγωνιστεί στο πρωτάθλημα Γ΄ κατηγορία της Κύπρου. Η ομάδα αγωνίζεται στο Κοινοτικό Στάδιο Ευριπίδης Αγίας Μαρίνας Χρυσοχούς,  Δίπλα από το στάδιο υπάρχει μίνι γήπεδο ποδοσφαίρου σάλας.

## Παραπομπές


## Πηγές
*
*

## Εξωτερικοί σύνδεσμοι

*

Κατηγορία:Κοινότητες της Επαρχίας Πάφου
Λιοπέτρι

Το **Λιοπέτρι** είναι δημοτικό διαμέρισμα του Δήμου Αγίας Νάπας της επαρχίας Αμμοχώστου στην Κύπρο. Βρίσκεται στο Ελεύθερο τμήμα της και είναι ένα από τα λεγόμενα, στην καθομιλουμένη, Κοκκινοχώρια. 

Κοκκινοχώρια ονομάζονται λόγω του κόκκινου χρώματος του εδάφους τους. Ένα εύφορο έδαφος που στο διάβα των αιώνων μέχρι και σήμερα εξασφαλίζει στους κατοίκους τα προς το ζην, εφόσον στην πλειοψηφία τους, ασχολούνται με την γεωργία. Μερικά από τα πιο γνωστά προϊόντα που παράγει είναι τα ζουμερά του ρόδια και σύκα, ενώ η κύρια καλλιέργειά του είναι η φημισμένη Κυπριακή πατάτα.

## Πληθυσμός
Ο πληθυσμός της Κοινότητας έφτασε τους 4 591 κατοίκους στην τελευταία απογραφή του 2011. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Δείτε ακόμη
*Μάχη του Αχυρώνα Λιοπετρίου

## Παραπομπές


Κατηγορία:Κοινότητες της Επαρχίας Αμμοχώστου
Χλώρακα

Η **Χλώρακα** ή ο **Χλώρακας** είναι χωριό και κοινότητα της επαρχίας Πάφου στην Κύπρο. Συνορεύει με την Πάφο και τον Δήμο Πάφου, την Λέμπα και την Έμπα. Ο κυρίως οικισμός βρίσκεται κτισμένος σε 70 μέτρα πάνω από την επιφάνεια της θάλασσας.

## Ιστορία
Στη Χλώρακα και κυρίως στο παράλιο τμήμα της έχουν βρεθεί πλήθος εργαλείων και αντικείμενα της νεολιθικής εποχής. Στην θέση *Παλλούρες* ανασκάπτεται (2019) οικισμός της χαλκολιθικής περιόδου. Διασώζονται επίσης τμήματα αρχαίου υδραγωγείου όπου σύμφωνα με τον μύθο το είχε φτιάξει η Ρήγαινα για να μεταφέρει νερό στην Πάφο.

Κατά τον απελευθερωτικό αγώνα από τους Βρετανούς στην παραλία του Χλώρακα αποβιβάστηκε το 1954 με το πλοιάριο "Σειρήν" ο Γεώργιος Γρίβας ερχόμενος στην Κύπρο για να ιδρύσει έπειτα την ΕΟΚΑ. Στη Χλώρακα στρατολογήθηκαν οι πρώτοι αγωνιστές του αγώνα. Στην ίδια παραλία την *Αλυκή* το 1965 ήρθε το καΐκι Άγιος Νικόλαος μεταφέροντας όπλα για τον αγώνα, το καΐκι φυλάσσεται σήμερα στο ίδιο σημείο σε στεγασμένο υπόστεγο. Μάλιστα οι Βρετανοί μετά από πληροφορία που είχαν έπιασαν το πλοίο και συνέλαβαν τον καπετάνιο Ευάγγελο Λουκά Κουταλιανό. Με δαπάνη της Ζήνα Κάνθερ στο σημείο της παραλίας που αποβιβάστηκε ο Γρίβας κτίστηκε ο ναός του Αγίου Γεωργίου.

Κάτοικοι της Χλώρακας έχουν πάρει μέρος στους Βαλκανικούς πολέμους και τον Ά Παγκόσμιο πόλεμο.

## Τοπωνύμιο
Σύμφωνα με μαρτυρίες στον μεσαίωνα το χωριό λεγόταν *Πρασκίουρος* επειδή είχε πολύ πράσινο και από μακριά φαινόταν σαν πράσινη ουρά δηλαδή πρασκίουρος, λεγόταν και *Πραστιόν* επειδή ήταν δίπλα στην Πάφο, δηλαδή προάστιο. Η ονομασία Χλώρακας πιθανότατα προέρχεται από το όνομα του Φράγκου ιδιοκτήτη της περιοχής.

## Πολιτισμός
Η Χλώρακα έχει εκκλησίες κτισμένες στον μεσαίωνα, όπως η Παναγία η Ελεούσα με τοιχογραφίες του 12ου και 13ου αιώνα και ο Άγιος Νικόλαος. Άλλες εκκλησίες του χωριού είναι ο Άγιος Εφραίμ, ο Άγιος Υπάτιος, ο Άγιος Γεώργιος που λειτουργούν σήμερα οι Αρμένιοι της Κύπρου, ο Αρχάγγελος Μιχαήλ, ο Άγιος Νεκτάριος και η Παναγία η Χρυσοαιματούσα.

Στον αθλητισμό στην Χλώρακα έχει έδρα ο ποδοσφαιρικός σύλλογος Ακρίτας Χλώρακας. Η Χλώρακα συνδέεται με αστική συγκοινωνία με την Πάφο αλλά και τον άλλο μεγάλο Δήμο της περιοχής την Πέγια.

## Δημογραφία
### Πληθυσμιακή εξέλιξη
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Δείτε επίσης
* Ακρίτας Χλώρακας
* Χριστόδουλος Πάφιος
* Μουσείο του πλοιαρίου Άγιος Νικόλαος

## Παραπομπές


## Πηγές
* 

## Εξωτερικοί σύνδεσμοι
* 
* 


Κατηγορία:Κοινότητες της Επαρχίας Πάφου
Φρέναρος

Το **Φρέναρος** είναι κοινότητα της επαρχίας Αμμοχώστου στην Κύπρο. Είναι κατοικημένο από τα Προϊστορικά χρόνια, γεγονός που αποδεικνύεται από την ανεύρεση Νεολιθικού οικισμού. Η παλαιότερη αναφορά στο Φρέναρος, που έχει εντοπιστεί, ανάγεται στα χρόνια της Βενετοκρατίας.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Αμμοχώστου
Αστρομερίτης

Ο **Αστρομερίτης** είναι κοινότητα της επαρχίας Λευκωσίας στην Κύπρο. Ωστόσο μετά την Τουρκική Εισβολή του 1974, ένα κομμάτι του χωριού βρίσκεται εντός της Νεκρής Ζώνης.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Νατά Πάφου

Η **Νατά** είναι κοινότητα της επαρχίας Πάφου στην Κύπρο.

## Τοποθεσία
Το χωριό είναι κτισμένο σε υψόμετρο 210 μέτρων πάνω από την επιφάνεια της θάλασσας. Στα βόρεια συνορεύει με την Αξύλου και την Ελεδιώ, στα βορειοανατολικά με την Αμαργέτη, στα ανατολικά με την Σταυροκόννου, στα νοτιοανατολικά με τη Χολέτρια, στα δυτικά με τον Φοίνικα, στα νοτιοδυτικά με την Αναρίτα και στα βορειοδυτικά με την Επισκοπή.

## Πληθυσμός

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αυξομειώσεις. 

Ο πίνακας που ακολουθεί παρουσιάζει τον πληθυσμό της Νατάς όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Μιχάλης Ιορδανίδης

Ο **Μιχάλης Ιορδανίδης** (Καβάλα, 1 Ιανουαρίου 1962) είναι παλαίμαχος Έλληνας ποδοσφαιριστής που αγωνιζόταν στη θέση του σέντερ-φορ και νυν προπονητής με σημαντικές διακρίσεις (δυο φορές πρωταθλητής και μια φορά νταμπλούχος).

Έλαβε μέρος επί σειρά ετών στα πρωταθλήματα της Α΄Εθνικής, αλλά και της Β΄Εθνικής, όπως και χαμηλότερων κατηγοριών και αναδείχθηκε σε έναν από τους γνωστότερους σκόρερ της εποχής του.

Συμμετείχε σε συνολικά 384 αγώνες πρωταθλημάτων, επιτυγχάνοντας 110 γκολ. Στην Α΄Εθνική είχε 208 παρουσίες και 54 τέρματα, στη Β΄Εθνική 150 παρουσίες και 43 τέρματα και στη Δ΄Εθνική είχε 26 συμμετοχές με 13 γκολ.

Αγωνίσθηκε κατά σειρά στις ομάδες: Καβάλα (1982-83, Β΄Εθνική, 27 συμ., 3 γκολ), Μακεδονικό (1983-Δεκέμβριο 1984, Β΄Εθνική, 44 συμμετοχές, 13 γκολ), ΠΑΟΚ (1985-88, 35 συμ., 7 γκολ), Απόλλωνα Θεσσαλονίκης (1988-89, Α΄Εθνική, 16-2),
Δόξα Δράμας (1989-95, Α΄Εθνική, 143-45), Ιωνικό (1995-96, Α΄Εθνική, 13 σ.), Τρίκαλα (1996-99, Β΄και Α΄Εθνική, 80-27) και Καστοριά (1999-00, Δ΄Εθνική, 26-13).

Είναι παντρεμένος και πατέρας δυο παιδιών.

## Διακρίσεις σαν ποδοσφαιριστής
* Πρωταθλητής Ελλάδας με τον ΠΑΟΚ (1984-85)
* Πρωταθλητής Β΄Εθνικής με τον Α.Ο. Τρικάλων (1998-99)

## Προπονητής
Ο Μ. Ιορδανίδης είναι κάτοχος διπλώματος φυσικής αγωγής (ΤΕΦΑΑ) και αδειούχος προπονητής UEFA"PRO", ενώ έχει λάβει μέρος σε αρκετά διεθνή σεμινάρια. Εργάσθηκε κατά σειρά στις ομάδες Α.Ο. Μετεώρων Καλαμπάκας όπου κατέκτησε το νταμπλ στην Ε.Π.Σ. Τρικάλων (2000-01), σαν βοηθός προπονητή στα Τρίκαλα (Β΄Εθνικής, 2001-02),
από το 2002-2007 σαν Περιφερειακός Ομοσπονδιακός τεχνικός και βοηθός στην Εθνική Ελλάδας Νέων (U-19) (με την οποία ήταν δευτεραθλητής Ευρώπης στα 2007),
από το 2007-2009 ήταν Ομοσπονδιακός βοηθός στην Εθνική Ομάδα των Ελπίδων (U-21), από το Δεκέμβριο του 2009 έως το Νοέμβριο του 2010 ήταν βοηθός προπονητή στον ΠΑΟ, όπου κατάκτησε το νταμπλ (2010),
από το Φεβρουάριο έως το Μάιο του 2011 ήταν προπονητής στη Θύελλα Πετρωτού, όπου κατάκτησε το Κύπελλο της Ε.Π.Σ. Τρικάλων, από τον Ιούλιο του 2011 έως το Νοέμβριο του 2013 ήταν βοηθός προπονητή στην Εθνική Ομάδα της Κύπρου
και από τον Ιανουάριο μέχρι το Μάρτιο του 2014 εργάσθηκε στην Καβάλα, στη Β΄Εθνική.Από το 2014 ομοσπονδιακός βοηθός προπονητού στην εθνική ελπίδων U21 Ελλάδας

## Πηγές
* Γεώργιος Παγιωτέλης, "Το Έπος της Α΄Εθνικής", ένθετο περιοδικού "ΟΙ ΠΑΓΚΟΣΜΙΟΙ", τεύχη ετών 1994-98, έκδοση Κλεομένης Γεωργαλάς Ε.Π.Ε.
* "40 χρονια ποδόσφαιρο και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ" (2000)
* Διεθνής ποδοσφαιρική ιστοσελίδα
* Ανδρέας Μπόμης, "Αλμανάκ ποδοσφαίρου", έκδοση περιοδικού "Εικόνες" (1991)

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΠΑΟΚ
Νερέτβα

μικρογραφία|Το Δέλτα του Νερέτβα
Ο **Νερέτβα** (*[[κροατικά]] & [[βοσνιακά]]: Neretva*) είναι ποταμός μήκους 225 χιλιομέτρων που ρέει στη Βοσνία και Ερζεγοβίνη και την Κροατία. Είναι ένα από τα μεγαλύτερα ποτάμια του ανατολικού τμήματος της λεκάνης της Αδριατικής.  Ο Νερέτβα πηγάζει σε υψόμετρο 1.095 μέτρα κάτω από τα βουνά Ζελενγκόρε και Λέβρσνικ στη Βοσνία και Ερζεγοβίνη. Είναι γνωστός από το πέρασμα του από την πόλη Μόσταρ και τις παλιές γέφυρες.

Ο Νερέτβα από τις πηγές έως τις εκβολές του τρέχει αρχικά από τα νοτιοανατολικά προς βορειοδυτικά και τη βόρεια πλευρά της Ερζεγοβίνης. Κοντά στο Κονίτς και τη Ράμα στρίβει νότια και ρέει με κατεύθυνση από βορρά προς νότο.

Στην ανώτερη πορεία του σχηματίζει φαράγγι και έπειτα χύνεται στη τεχνητή λίμνη Γιαπλάνιτσα. Από την Αδριατική ακτή και την πόλη Μέτκοβιτς και για 20 χιλιόμετρα ο Νερέτβα είναι πλωτός. Το δέλτα του διαιρείται σε δώδεκα κανάλια και δημιουργεί μια μεγάλη περιοχή που καλλιεργούνται πολλά οπωροφόρα.

## Αναφορές
* *Мала енциклопедија Просвета*, Треће издање (1985); Београд: „Просвета“. ISBN 978-86-07-00001-2.
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“. ISBN 978-86-01-02651-3.

## Εξωτερικοί σύνδεσμοι
* 

Κατηγορία:Ποταμοί της Βοσνίας και Ερζεγοβίνης
Κατηγορία:Ποταμοί της Κροατίας
Βούκα (ποταμός)

Ο **Βούκα** (*[[κροατικά]]: Vuka*) είναι ποταμός της Ανατολικής Κροατίας, δεξιός παραπόταμος του Δούναβη.

Έχει μήκος 112 χιλιόμετρα και λεκάνη απορροής με έκταση 644 τετραγωνικά χιλιόμετρα. Εκβάλλει στο Δούναβη στην πόλη του Βούκοβαρ, η οποία πήρε το όνομά της από τον ποταμό.

## Παραπομπές


Κατηγορία:Παραπόταμοι του Δούναβη
Κατηγορία:Ποταμοί της Κροατίας
Northrop YF-23

Το  **McDonnell Douglas YF-23 Northrop** ήταν πρότυπο αμερικανικό μονοθέσιο δικινητήριο μαχητικό αεροσκάφος που σχεδιάστηκε για την Πολεμική Αεροπορία των ΗΠΑ (USAF) από τη Northrop. Το μαχητικό ήταν ένας από τους φιναλίστ του διαγωνισμού που διοργάνωσε η αεροπορία των ΗΠΑ τη δεκαετία του 1980 για το νέο μαχητικό της (πρόγραμμα  - ATF). Αντίπαλός του ήταν το πρότυπο αεροσκάφος ΥF-22 της Lockheed. Δύο μόνο πρωτότυπα F23 κατασκευάστηκαν, με τα χαρακτηριστικά ονόματα «*Black Widow II*» και «*Gray Ghost*»

Στη δεκαετία του 1980, η αεροπορία των ΗΠΑ άρχισε να ψάχνει για έναν αντικαταστάτη των ήδη υπαρχόντων μαχητικών αεροσκαφών της, ιδίως για την αντιμετώπιση της ΕΣΣΔ, η οποία διέθετε τα προηγμένα για την εποχή εκείνη, Sukhoi Su-27 και Mikoyan MiG-29. Πολλές εταιρείες υπέβαλαν προτάσεις σχεδιασμού στη αεροπορία των ΗΠΑ, όμως  επελέγησαν οι προτάσεις των Northrop και Lockheed. Η Northrop συνεργάστηκε με την McDonnell Douglas για την ανάπτυξη του YF-23, ενώ η Lockheed, η Boeing και η General Dynamics συνεργάστηκαν για την ανάπτυξη του YF-22.

Το YF-23 άφηνε μικρότερο ίχνος στα ραντάρ και ήταν πιο γρήγορο, αλλά λιγότερο ευέλικτο από τον ανταγωνιστή του, το YF22. Μετά από μια τετραετή ανάπτυξη και την ολοκλήρωση διαδικασίας αξιολόγησης, το YF-22 ανακηρύχθηκε ο νικητής του διαγωνισμού κερδίζοντας έτσι και την πολυπόθητη σύμβαση με την αεροπορία των ΗΠΑ και το 1991 άρχισε την παραγωγή του F-22 Raptor. Το Πολεμικό Ναυτικό των ΗΠΑ σχεδίαζε να χρησιμοποιήσει αυτή την έκδοση παραγωγής του ATF ως βασικό τύπο για την αντικατάσταση του F-14, αλλά αυτά τα σχέδια ακυρώθηκαν μεταγενέστερα.

Η επικράτηση του F22 σήμανε το τέλος της προοπτικής για παραγωγή του F23 ενώ τα δύο και μοναδικά πρωτότυπα YF-23 που κατασκευάστηκαν Black Widow II (Μαύρη Χήρα ΙΙ) και Gray Ghost (Γκρι Φάντασμα) αποτελούν πλέον μουσειακό έκθεμα, από το 2009.

## Φωτοθήκη

YF-23 top view.jpg|Κάτοψη του YF-23, που δείχνει τα τραπεζοειδή πτερύγια και διαχωρισμό μεταξύ της εμπρόσθιας ατράκτου και των ατρακτών των κινητήρων.
YF-23 front.jpg|Μπροστινή όψη 87-0800 που δείχνει το καμπυλωτό εξωτερικό του σχεδίου.
Northrop McDonnell Douglas YF-23A PAV-1 87-0800 Black Widow II LEngineIntake R&D NMUSAF 25Sep09 (14414042127).jpg|Ο  αγωγός εισαγωγής αέρα κινητήρα τoυ F-23 τύπου **S-duct**.
YF-22 and YF-23.jpg|Το F-22 στο προσκήνιο με το F-23 στο παρασκήνιο.
YF-23 in the restoration area of the usaf museum.jpg|Εργασίες αποκατάστασης στο Μουσείο της USAF.
YF-23 PAV-2 "Spider" Static.jpg|Το F-23 "Spider" στο Δυτικό Μουσείο Πτήσεων, το 2017.
YF-23 exhaust.jpg|Η οπίσθια όψη του F-23, που δείχνει τα κανάλια εξόδου των καυσαερίων και μετακαυστήρων.


## Δείτε επίσης

### Κατάλογοι
* Κατάλογος μαχητικών αεροσκαφών

## Εξωτερικοί σύνδεσμοι

* Επίσημη σελίδα Πολεμικής Αεροπορίας των Ηνωμένων Πολιτειών Αμερικής.
* MDC.com

Κατηγορία:Μαχητικά αεροσκάφη
YF-23
Κατηγορία:Αεριωθούμενα στρατιωτικά αεροσκάφη
Πλάζοβιτς

Ο **Πλάζοβιτς** (, , Κίγκιος) είναι ποταμός της Σερβίας και της Ουγγαρίας. Είναι ενδιαφέρον το γεγονός ότι ολόκληρη η ροή του ποταμού βρίσκεται στην ιστορική περιοχή της Μπάτσκα που είναι μοιρασμένη στις δύο χώρες, την Ουγγαρία και τη Σερβία.

Η συνολική ροή των 129 χλμ., στην Ουγγαρία ανήκουν 92 χλμ. και 37 χλμ. στη Σερβία. Άλλο ενδιαφέρον είναι ότι όταν ο ποταμός φτάνει στα σύνορα των δυο χωρών σε απόσταση μόλις 15 χιλιομέτρων περνά από το ένα κράτος στο άλλο οκτώ φορές.

Ο ποταμός δημιουργείτε στην Ουγγαρία από ένωση μικρότερων ποταμών και λόγω της ροής του η ονομασία του "Kígyós" σημαίνει "φίδι". Ο ποταμός στη Σερβία και στο χωριό Ρίτζιτσα (Riđica) χάνονται τα περισσότερα νερά του και δημιουργείται έλος. Από το έλος συνεχίζει και εκβάλει στο τεχνητό αντιπλημμυρικό κανάλι που ενώνεται με τον Δούναβη.

## Αναφορές
* «Мала енциклопедија Просвета», Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): «Енциклопедијски географски лексикон Југославије» Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Ποταμοί της Ουγγαρίας
Κατηγορία:Παραπόταμοι του Δούναβη
Χρυστάλλα Γιωρκάτζη

Η **Χρυστάλλα Γιωρκάτζη** είναι η πρώτη γυναίκα που τίθεται επικεφαλής της Κεντρικής Τράπεζας της Κύπρου και ανέλαβε τα καθήκοντά της στις 11 Απριλίου του 2014. Αποχώρησε από τη θέση αυτή μετά τη λήξη της θητείας της στις 10 Απρίλιου 2019.http://www.polignosi.com/cgibin/hweb?-A=41973&-V=limmata

## Βιογραφικά στοιχεία
Γεννήθηκε στην Αμμόχωστο στις 13 Ιουλίου του 1956. Αποφοίτησε από το Α΄ Γυμνάσιο Αμμοχώστου το 1974. Έχει σπουδάσει οικονομικά στο Πανεπιστήμιο Αθηνών, έκανε μεταπτυχιακές σπουδές στο Πανεπιστήμιο του Σαουθάμπτον και στη συνέχεια στο Πανεπιστήμιο του Σικάγο.

## Διακρίσεις
Το 2000 ο Σύνδεσμος Εγκεκριμένων Λογιστών του Ηνωμένου Βασιλείου (Association of Chartered Certified Accountants) την ανέδειξε σε επίτιμο μέλος του, κάτι που ήταν η πρώτη φορά παγκόσμια που ο Σύνδεσμος απένειμε σε μη μέλος του τη διάκριση αυτή.

## Παραπομπές


Κατηγορία:Κύπριοι οικονομολόγοι
Κατηγορία:Κύπριοι τραπεζίτες
Κατηγορία:Γενικοί Ελεγκτές της Κυπριακής Δημοκρατίας
Κατηγορία:Διοικητές της Κεντρικής Τράπεζας της Κύπρου